《归留都寓邸》
明代·杨旦

虚名逐逐等浮槎，节序推移感物华。梁上小巢初乳燕，墙头垂柳已胜鸦。

庭无俗客诗怀好，门掩清风宦况嘉。笑撚吟髭成短韵，诗喉新试武夷茶。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。